
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00678/2014-04
09.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У

о акредитацији заједничког студијског програма
мастер академских студија
Утврђује се да ДРЖАВНИ УНИВЕРЗИТЕТ У НОВОМ ПАЗАРУ са седиштем у  DOCVARIABLE ConvertString(Adresa,1,5) \* MERGEFORMAT НОВИ ПАЗАР, Вука Караџића б.б.,  DOCVARIABLE ConvertString(Sediste,1,5) \* MERGEFORMAT НОВИ ПАЗАР, ПИБ:  DOCVARIABLE PIB \* MERGEFORMAT 104682222, Матични број: 17663640 и УНИВЕРЗИТЕТ ОДБРАНЕ – ВОЈНА АКАДЕМИЈА са седиштем у  DOCVARIABLE ConvertString(Adresa,1,5) \* MERGEFORMAT ПАВЛА ЈУРИШИЋА ШТУРМА 33,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 102116082, Матични број: 07093608,  испуњавају прописане стандарде за акредитацију заједничког студијског програма: мастер академске студије – МЕХАТРОНИКА НА МОТОРНИМ ВОЗИЛИМА као интердисциплинарне студије и то за упис 15 (петнаест) студената у седишту Установе у Новом Пазару и на Војној академији у Београду, за извођење на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ДРЖАВНИ УНИВЕРЗИТЕТ У НОВОМ ПАЗАРУ са седиштем у  DOCVARIABLE ConvertString(Adresa,1,5) \* MERGEFORMAT НОВИ ПАЗАР, Вука Караџића б.б.,  DOCVARIABLE ConvertString(Sediste,1,5) \* MERGEFORMAT НОВИ ПАЗАР, је дана 14.04.2014. године поднела захтев за акредитацију заједничког студијског програма мастер академске студије – МЕХАТРОНИКА НА МОТОРНИМ ВОЗИЛИМА са ВОЈНОМ АКАДЕМИЈОМ са седиштем у  DOCVARIABLE ConvertString(Adresa,1,5) \* MERGEFORMAT ПАВЛА ЈУРИШИЋА ШТУРМА 33,  DOCVARIABLE ConvertString(Sediste,1,5) \* MERGEFORMAT БЕОГРАД као интердисциплинарне студије под бројем 612-00-00678/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ДРЖАВНИ УНИВЕРЗИТЕТ У НОВОМ ПАЗАРУ и предлог одлуке, достављени су Комисији за акредитацију и проверу квалитета.
Студијски програм припада интердисциплинарним студијама у области машинско инжењерство и електротехничко и рачунарско инжењерство, што је у складу са законом и листом области коју је утврдио Национални савет. Назив дипломе МАСТЕР ИНЖЕЊЕР МЕХАТРОНИКЕ је у складу са листом звања коју је утврдио Национални савет, а дужина студија у трајању од 1 године је у складу са законом.

Програм је прихваћен од стране Сената Државног универзитета у Новом Пазару 13.03.2013. год., и од стране Сената Универзитета одбране у Београду 07.12.2013. године.

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је минимум 60.

Установа је објавила публикацију о студијском програму и подаци су такође присутни на сајту установе www. va.mod.gov.rs.

Сврха постојања оваквог програма је добро дефинисана.

Циљеви су јасно дефинисани, посебно у складу са тренутним безбедносним трендовима. 

Компетенције свршених студената су јасно дефинисане.

Структура курикулума обухвата распоред предмета по семестрима, фонд часова и број ЕСПБ. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање предмета, садржајем предмета, препорученом литературом, методима извођења наставе, начином провере знања и оцењивања.

У курикулуму је предвиђено укупно 5 предмета, обавезних 3 и изборних 2 предмета који се бирају са листе од 4 предмета. Изборност је 66,67%. 
Активна настава је: предавања 10 часова недељно, вежбе 7 часова недељно и СИР 5 часова недељно. Предавања и вежбе су 17 часова недељно или 77,27%, од тога су предавања 58,82%. Просечно активна настава је 22 часа недељно или 660 часова годишње. Укупно бодова је минимум 60.

Предвиђена је стручна пракса 45 часова (остали часови) и 4 бода и Мастер рад 10 бодова.
Структура програма је усаглашена са три инострана високошколска центра. 

Програме уписује одговарајући број студената сходно расположивим могућностима установе, 15 студента. При упису се проверавају способности студената које одговарају карактеру студијског програма. Студенти полагањем испита стичу одређени број ЕСПБ бодова. Број ЕСПБ бодова утврђен је за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе у границама дефинисаних у стандарду. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитних обавеза и полагањем испита.
Конкурс расписују заједнички, а диплома је заједничка коју потписује ректор Државног универзитета Нови Пазар и декан Војне академије и ректор Универзитета одбране из Београда. 
Укупан број наставника је довољан да покрије укупан број часова наставе на студијском програму. У реализацији студијског програма мастер академских студија укључено је 6 наставника од чега је 3 наставника из Новог Пазара и 3 су са Војне академије из Београда и за све су дате копије радних књижица са оптерећењем 2,5 часова недељно. Наставници са пуним радним временом држе 100% наставе. Испуњен је захтев да 70% часова, од активне наставе коју држе наставници, држе наставници  са пуним радним временом.

Број сарадника 4 и сви су у сталном радном односу у Новом Пазару. Сарадници имају просечно оптерећење од 1,75 час недељно.

Оптерећење наставника на Установи у Новом Пазару је 5,92 часова недељно а сарадника 7,08 часова недељно. Наставници са пуним радним временом држе 89,68% наставе.
Величина група за предавања и вежбе одговара Допуни стандарда за акредитацију студијских програма у оквиру поља техничко-технолошких наука.
Обезбеђен је одговарајући простор за извођење наставе. Установа у Новом Пазару располаже са 12.564 м2 простора или од 4,14 м2 по једном студенту, што значи да радом у сменама испуљава тражене критеријуме. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. Војна академија располаже са 88.888 м2 простора.

Установа је обезбедила одговарајући радни простор за наставнике и сараднике.

Обезбеђена сва техничка опрема за савремено извођење наставе 167 јединица у Новом Пазару.

Постоје библиотечки ресурси релевантни за извођење студијског програма. Високошколска установа обезбедила покривеност предмета одговарајућом уџбеничком литературом. Наведена листа уџбеника доступна студентима на студијском програму броји 118 наслова, а листа библиотечких јединица на Установи у Новом Пазару 14.056 наслова. Опремљеност училима и помоћним наставним средствима омогућава нормално одвијање наставног процеса. 

Установа је установила процедуре за праћење квалитета студијског програма. Континуирано ће се пратити спровођење плана наставе, као и планова рада за сваки предмет и предузимати мере за унапређење квалитета у погледу курикулума, наставе, наставног особља, оцењивања студената, уџбеника и литературе. Преко студенских анкета провераваће се и утврђивати да ли наставници и сарадници имају коректан и професионалан однос према студентима.  


Именована је Комисија за квалитет од 7 чланова из свих структура, Нови Пазар.

Kомисија за акредитацију и проверу квалитета, утврдила је да високошколске установе  DOCVARIABLE ConvertString(UstanovaNaziv,1,5) \* MERGEFORMAT ДРЖАВНИ УНИВЕРЗИТЕТ У НОВОМ ПАЗАРУ и УНИВЕРЗИТЕТ ОДБРАНЕ – ВОЈНА АКАДЕМИЈА за студијски програм мастер академске студије – МЕХАТРОНИКА НА МОТОРНИМ ВОЗИЛИМА као интердисциплинарне студије у области машинско инжењерство и електротехничко и рачунарско инжењерство испуњавају стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

Б е о г р а д
У В Е Р Е Њ Е
О АКРЕДИТАЦИЈИ заједничког студијског програма
МАСТЕР АКАДЕМСКИХ СТУДИЈА

ДРЖАВНИ УНИВЕРЗИТЕТ У НОВОМ ПАЗАРУ са седиштем у  DOCVARIABLE ConvertString(Adresa,1,5) \* MERGEFORMAT НОВИ ПАЗАР, Вука Караџића б.б.,  DOCVARIABLE ConvertString(Sediste,1,5) \* MERGEFORMAT НОВИ ПАЗАР, ПИБ:  DOCVARIABLE PIB \* MERGEFORMAT 104682222, Матични број: 17663640 и УНИВЕРЗИТЕТ ОДБРАНЕ – ВОЈНА АКАДЕМИЈА са седиштем у  DOCVARIABLE ConvertString(Adresa,1,5) \* MERGEFORMAT ПАВЛА ЈУРИШИЋА ШТУРМА 33,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 102116082, Матични број: 07093608, испуњавају стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма мастер академске студије – МЕХАТРОНИКА НА МОТОРНИМ ВОЗИЛИМА као интердисциплинарне студије у области машинско инжењерство и електротехничко и рачунарско инжењерство и то за упис 15 (петнаест) студената у седишту Установе у Новом Пазару и на Војној академији у Београду, за извођење на српском језику.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

- високошколској установи

- архиви КАПК
	ПРЕДСЕДНИК

Проф. др  Ендре Пап


